**ZMLUVA O DIELO   
uzatvorená podľa § 536 a nasl. zákona č. 513/1991 Zb. Obchodný zákonník**

**v znení neskorších predpisov**

medzi týmito zmluvnými stranami:

**I. ZMLUVNÉ STRANY**

**Objednávateľ:**

**Urbárska spoločnosť obce Poruba pod Vihorlatom**

Poruba pod Vihorlatom 172, 072 32 Jovsa

V mene ktorej koná: JUDr. Ing. Róbert Ihnát

IČO: 31300359

Bankové spojenie: Všeobecná úverová banka, a.s.

IBAN: SK65 0200 0000 0000 1673 8552

(ďalej tiež ako „Objednávateľ“)

a

**Zhotoviteľ:**

**..................................................(názov)**

..................................................(adresa ,PSČ, mesto)

Zastúpený: ..................................................

IČO: ..................................................

DIČ: ..................................................

IČ DPH: ..................................................

Registrácia: Obchodný register Okr. súdu.........................

Bankové spojenie: .................................

IBAN: ..................................................

(ďalej tiež ako „Zhotoviteľ“)

(Objednávateľ a Zhotoviteľ spolu tiež ako „Zmluvná strana“ v príslušnom gramatickom tvare)

Táto Zmluva o dielo (ďalej tiež ako „Zmluva“) sa uzatvára ako výsledok obstarávania v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Objednávateľ uzatvára túto Zmluvu o dielo v súlade s výsledkom vyhodnotenia ponúk, na základe ktorého bola ponuka predložená Zhotoviteľom vyhodnotená ako úspešná.

**II. PREDMET ZMLUVY**

1. Predmetom tejto Zmluvy je uskutočnenie stavebných prác **„Rekonštrukcia lesnej cesty, Poruba pod Vihorlatom“** (ďalej tiež ako „Dielo“). Popis prác je zrejmý z vypracovanej projektovej dokumentácie. Podrobný opis prác je zrejmý z výkazu výmer, ktorý je prílohou tejto Zmluvy.

2. Zhotoviteľ sa zaväzuje, že na základe vypracovanej cenovej ponuky zo dňa ..............., ktorá bola   
 vybraná Objednávateľom ako najvýhodnejšia, v rozsahu a za podmienok dojednaných v tejto Zmluve   
 pre Objednávateľa vykoná dodávku a realizáciu predmetu zákazky - Diela. Cenová ponuka je   
 súčasťou tejto Zmluvy. Za zameranie prác je zodpovedný Zhotoviteľ.

3.Zhotoviteľ sa zaväzuje vyhotoviť Dielo vo vlastnom mene a na vlastnú zodpovednosť, v dohodnutom   
 čase a v dohodnutej kvalite.

4. Objednávateľ sa zaväzuje, že dokončené Dielo prevezme, zaplatí za jeho zhotovenie dohodnutú   
 cenu a poskytne Zhotoviteľovi dojednané spolupôsobenie.

**III. ČAS PLNENIA**

1. Zmluva o dielo sa uzatvára na dobu do ukončenia zákazky celkom, do jej písomného odovzdania   
 a prevzatia Objednávateľom.

2. Zhotoviteľ sa zaväzuje vykonať Dielo v termíne: najneskôr **do 12 mesiacov.** V prípade nevykonania Diela do uvedeného termínu má Objednávateľ právo odstúpiť od tejto Zmluvy.

3. Presný termín začiatku plnenia predmetu tejto Zmluvy oznámi Zhotoviteľ Objednávateľovi   
 najneskôr 4 pracovné dni vopred.

4. Ak Zhotoviteľ pripraví Dielo alebo jeho dohodnutú časť na odovzdanie pred dohodnutým termínom,   
 Objednávateľ sa zaväzuje Dielo prevziať aj v skoršom termíne ponúkanom Zhotoviteľom.

5. Objednávateľ sa zaväzuje, že dokončené Dielo prevezme a zaplatí za jeho zhotovenie dohodnutú   
 cenu.

6. V prípade odôvodnenej potreby zmeny termínu realizácie Diela sa Zmluvné strany zaväzujú po   
 vzájomnej písomnej dohode vo forme písomného dodatku k tejto Zmluve, v ktorom budú   
 dohodnuté všetky podmienky zmeny v uskutočnení Diela, akceptovať zmenu termínu realizácie   
 Diela.

7. Zhotoviteľ nie je v omeškaní s termínom ukončenia Diela o dobu, po ktorú nemohol svoju povinnosť   
 plniť následkom okolností vzniknutých na strane Objednávateľa, resp. vyššej moci, pričom čas   
 realizácie Diela sa predĺži o túto dobu.

**IV. MIESTO REALIZÁCIE**

1. Miestom realizácie Diela je obec Poruba pod Vihorlatom.

**V. CENA**

1. Cena za zhotovenie Diela v rozsahu čl. II tejto Zmluvy je spracovaná v súlade so zák. č. 18/1996 Z.z.   
 o cenách.

Cena predmetu diela bez DPH: ................... Eur

DPH 20 % : .................. Eur

**Cena spolu: ..................** **Eur**

Slovom: .................. Eur s DPH (ďalej tiež ako „Cena“).

2. Cena je doložená Zhotoviteľom oceneným Výkazom výmer na základe predloženej cenovej ponuky   
 zo dňa ..........................., ktorý tvorí prílohu č. 1 tejto Zmluvy.

3. Zhotoviteľ vyhlasuje, že ním ocenený Výkaz výmer v ponuke zodpovedá určeným podmienkam pre   
 naplnenie predmetu Zmluvy a je ním odsúhlasený a konečný.

4. Cena je záväzná počas celého trvania Zmluvy.

**VI. PLATOBNÉ PODMIENKY, FAKTURÁCIA**

1. Objednávateľ je povinný za vykonané a prevzaté dielo zaplatiť Zhotoviteľovi cenu dohodnutú v č. V. ods. 1. tejto Zmluvy, a to bezhotovostne na účet Zhotoviteľa na základe riadneho účtovného dokladu – písomnej faktúry doručenej Objednávateľovi na adresu sídla uvedenú v článku I. tejto Zmluvy. Podkladom pre úhradu Ceny bude faktúra, ktorá bude vystavená po protokolárnom odovzdaní a prevzatí Diela. Predmet zákazky sa bude financovať formou bezhotovostného platobného styku v lehote splatnosti faktúr 30 kalendárnych dní odo dňa jej doručenia Objednávateľovi.

2. Fakturácia za vykonané práce bude vyhotovená na základe skutočne vykonaných stavebných prác.   
 Porealizačné zameranie zabezpečí Zhotoviteľ.

3. Faktúra musí obsahovať náležitosti v zmysle príslušných právnych predpisov a bude predkladaná v dvoch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v takom prípade sa bude lehota splatnosti faktúry odvíjať od termínu predloženia novej faktúry.

4. Vystavená faktúra musí obsahovať nasledovné údaje:

* označenie oprávnenej osoby, adresa, IČO, DIČ, sídlo firmy
* číslo zmluvy, pod ktorým je Zmluva zverejnená na webovej stránke Objednávateľa
* číslo faktúry,
* deň odoslania, lehotu splatnosti
* označenie peňažného ústavu a číslo účtu , na ktorý sa má platiť,
* fakturovanú cenu bez DPH, hodnotu DPH a celkovú fakturovanú cenu, odpočet vykonaných platieb,
* označenie diela
* pečiatka a podpis oprávnenej osoby,
* fotodokumentáciu s dokladmi (certifikáty, a ďalšie doklady týkajúce sa diela,...)
* výkaz výmer.

5. V prípade, že platobný doklad nebude obsahovať náležitosti dohodnuté v tejto Zmluve,   
 Objednávateľ má právo vrátiť ho Zhotoviteľovi na doplnenie, resp. prepracovanie. V takom prípade   
 sa preruší plynutie lehoty splatnosti a nová lehota splatnosti začne plynúť doručením opraveného   
 platobného dokladu Objednávateľovi.

6. V prípade zastavenia prác z viny Objednávateľa budú vykonané práce odúčtované podľa skutočne   
 zdokladovaných nákladov zo strany Zhotoviteľa.

**VII. ZODPOVEDNOSŤ ZA VADY, ZÁRUKA**

1. Zhotoviteľ ručí za to, že Dielo má v dobe prevzatia dohodnuté vlastnosti, že zodpovedá   
 technickým normám a predpisom SR, že nemá vady, ktoré by rušili, alebo znižovali hodnotu alebo   
 schopnosť jeho používania k zvyčajným alebo v zmluve predpokladaným účelom.

2. Ak Objednávateľ po prevzatí Diela v lehote troch mesiacov od jeho dokončenia zistí vady   
 a nedorobky, má právo na dodatočné bezplatné odstránenie vady.

3. Záručná doba je 36 mesiacov a začína plynúť odo dňa protokolárneho odovzdania Diela Objednávateľovi.

4. Oznámenie vád (reklamácia) musí byť vykonané len písomne, inak je neplatné. Musí obsahovať   
 označenie vady, miesto, kde sa vada nachádza a popis ako sa vada prejavuje. Rozoznávajú sa:

* zjavné vady, t.j. vada a nedorobky, ktoré Objednávateľ zistil, resp. mohol zistiť odbornou prehliadkou pri preberaní Diela resp. do troch mesiacov od dokončenia Diela. Musia byť reklamované zapísaním v zápise o odovzdaní a prevzatí Diela s uvedením dohodnutých termínov ich odstránenia, inak právo Objednávateľa na ich bezplatné odstránenie zaniká.
* skryté vady, t.j. vady, ktoré Objednávateľ nemohol zistiť pri prevzatí diela a vyskytnú sa v záručnej dobe. Zhotoviteľ je povinný na reklamáciu reagovať do 3 pracovných dní po jej obdržaní a dohodnúť s Objednávateľom a podľa okolností aj s projektantom spôsob a primeranú lehotu odstránenia.

5. Havarijné stavy je povinný Zhotoviteľ odstrániť obratom po ich nahlásení Objednávateľom.

6. Nároky Objednávateľa z riadne reklamovanej vady sa riadia ustanovením § 564 Obchodného   
 zákonníka.

7. Zhotoviteľ sa zaväzuje odstrániť reklamované vady v technicky čo najkratšom čase. Zhotoviteľ   
 zodpovedá len za tie vady Diela, ktoré vznikli jeho činnosťou pri plnení záväzkov podľa tejto   
 Zmluvy. Zhotoviteľ nezodpovedá za vady, ktoré nastali v dôsledku vád projektu, ktoré nemohol   
 zistiť ani vzhľadom na odbornosť alebo starostlivosť, ktorú možno u neho predpokladať alebo od   
 neho požadovať alebo v dôsledku neodborného zásahu alebo neodborného užívania zo strany   
 Objednávateľa alebo inej osoby, alebo okolnosťami, ktoré vylučujú zodpovednosť Zhotoviteľa.

8. Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých   
 nenesie, ktorých odstránenie však neznesie odklad. Náklady takto vzniknuté zhotoviteľovi budú   
 uhradené na základe vzájomnej dohody.

**VIII. ZMLUVNÉ POKUTY**

1. Ak Zhotoviteľ nesplní svoj záväzok dodať Dielo riadne v termíne dohodnutom v čl. III. ods. 2 tejto   
 Zmluvy, zaplatí Objednávateľovi pokutu vo výške 0,05 % z dohodnutej Ceny Diela za každý deň   
 omeškania.

2. Pri nedodržaní termínu splatnosti Ceny Diela zo strany Objednávateľa, a však za predpokladu splnenia všetkých podmienok podľa čl. VI. tejto Zmluvy, zaplatí Objednávateľ Zhotoviteľovi úrok z omeškania vo výške 0,05 % za každý deň omeškania z nezaplatenej Ceny.

3. Zmluvné pokuty a úroky z omeškania, dohodnuté touto Zmluvou hradí povinná strana nezávisle od   
 toho, či a v akej výške vznikne druhej Zmluvnej strane v tejto súvislosti škoda, ktorú možno vymáhať   
 samostatne.

**IX. OKOLNOSTI VYLUČUJÚCE ZODPOVEDNOSŤ (VYŠSIA MOC)**

1. Za vyššiu moc sa považujú prípady, ktoré nie sú závislé, ani ich nemôžu ovplyvniť Zmluvné strany,   
 napr. živelné pohromy, vojna a pod.

2. Ak sa splnenie tejto Zmluvy stane nemožným pre okolnosti vylučujúce zodpovednosť, Zmluvná   
 strana, ktorá sa bude chcieť odvolať na také okolnosti, bude mať právo do 2 mesiacov od ich vzniku   
 odstúpiť od tejto Zmluvy po zaslaní písomného oznámenia druhej Zmluvnej strane. Účinky   
 odstúpenia v takom prípade nastanú dňom doručenia oznámenia a skutočnosťou, že tieto okolnosti   
 trvajú.

3. V prípade porušenia alebo zastavenia prác na Diele z dôvodov uvedených v tomto článku je   
 Zhotoviteľ povinný obratom vykonať také opatrenia na zabezpečenie Diela, aby nedošlo k jeho   
 zničeniu, odcudzeniu alebo k inej škode. Rozsah, spôsob a úhrada nákladov bude dohodnutý   
 Zmluvnými stranami pred vykonaním prác. Návrh predloží Zhotoviteľ.

**X. PODMIENKY REALIZÁCIE DIELA**

1. Zhotoviteľ vykoná Dielo na svoje náklady a pri vlastnom zabezpečení bezpečnosti práce   
 a zabezpečení plnenia všetkých legislatívnych opatrení vzťahujúcich sa na zhotovenie Diela.

2. Objednávateľ je povinný odovzdať pracovisko v takom stave, aby Zhotoviteľ mohol na ňom začať   
 práce podľa projektu a podľa podmienok dohodnutých v Zmluve a v prácach riadne pokračovať.   
 Odovzdanie pracoviska Zhotoviteľovi bude zaznamenané v odovzdávacom a preberacom   
 protokole, v ktorom Zhotoviteľ potvrdí, že bol zo strany Objednávateľa upozornený na uloženie   
 inžinierskych sietí a zariadení nachádzajúcich sa v častiach Diela.

3. Pri plnení predmetu Zmluvy sa Zhotoviteľ zaväzuje dodržiavať všeobecné záväzné predpisy a   
 technické normy, špecifikácie dodané Objednávateľom a podmienky tejto Zmluvy.

4. Zhotoviteľ zodpovedá za škody počas realizácie Diela. Dielo je realizované na zodpovednosť   
 Zhotoviteľa, počas realizácie Diela Zhotoviteľ zodpovedá za škody na majetku, zranenia alebo   
 usmrtenia tretích osôb, ktoré môžu nastať počas vykonávania prác alebo ako ich dôsledok.   
 Zhotoviteľ je povinný na vlastné náklady odstrániť všetky škody na vykonávanom Diele, ktoré   
 vzniknú počas obdobia od začatia prác na Diele do jeho protokolárneho prevzatia   
 Objednávateľom. Zhotoviteľ je zodpovedný za všetky škody na Diele spôsobené vlastným zavinením   
 alebo zavinením jeho subdodávateľov počas ich pracovných postupov, ktoré vykonali za účelom   
 plnenia záväzkov pri obstarávaní vád a opravách počas záručnej lehoty.

5. Objednávateľ je oprávnený kontrolovať plnenie stavebných prác v každom stupni ich realizácie. Ak   
 pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil   
 vady vzniknuté zlou realizáciou stavebných prác a ďalej dielo zhotovoval riadne. V prípade, že   
 zhotoviteľ v primeranej, zmluvnými stranami písomne odsúhlasenej dobe, nesplní svoju povinnosť   
 odstrániť vady, objednávateľ je oprávnený odstúpiť od zmluvy.

6. Likvidácia odpadu a vypratanie staveniska Diela sú súčasťou Ceny predmetu Zmluvy, Zhotoviteľ je   
 povinný predložiť Objednávateľovi doklad o uložení stavebného odpadu na riadenú skládku.

7. Zhotoviteľ nezodpovedá za poškodenie skrytých vedení a zariadení, na ktoré nebude upozornený   
 v preberacom protokole pred začatím prác na jednotlivých častiach Diela.

8. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu Diela, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie staveniska Diela bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné a zdravotné označenie pri práci a Nariadenia vlády č 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP a predpisy o ochrane životného prostredia a zodpovedá za všetky prípadné škody, zavinené svojou činnosťou.

9. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným orgánom a vznik takejto udalosti oznámiť neodkladne aj Objednávateľovi za účelom objektívneho vyšetrenia a prijatia preventívnych opatrení. Zhotoviteľ je povinný plniť podmienky týkajúce sa vyjadrení verejnoprávnych orgánov a organizácií ako i podmienky, za ktorých bolo vydané stavebné povolenie a všeobecné záväzné predpisy pre stavebnú činnosť.

10. Práce, ktoré vykazujú už v priebehu realizácie nedostatky alebo sú v rozpore s STN, musí Zhotoviteľ na vlastné náklady nahradiť bezchybnými prácami. Zhotoviteľ je povinný použiť pre zhotovenie Diela len výrobky uvedené v Cenovej ponuke.

**XI. OSTATNÉ USTANOVENIA**

1. Zhotoviteľ vyhlasuje, že má oprávnenie na vykonávanie činností v rozsahu čl. II tejto Zmluvy.

2. Zhotoviteľ vykoná také opatrenia, aby bolo stavenisko Diela a jeho časti vhodne zabezpečené tak, aby nedochádzalo ku škodám odcudzením, poškodením alebo inou formou vandalizmu .

**XII. ODSTÚPENIE OD ZMLUVY**

1. Od Zmluvy možno odstúpiť v prípadoch, ktoré stanovuje zmluva a § 344 a násl. Obchodného   
 zákonníka. Zhotoviteľovi prináleží náhrada iba za skutočne vykonané práce.

2. Odstúpenie od Zmluvy musí byť druhej Zmluvnej strane oznámené písomne.

3. Objednávateľ môže odstúpiť od Zmluvy v prípade, že Zhotoviteľ mešká so splnením zmluvného   
 termínu podľa čl. III. ods. 2 tejto Zmluvy.

4. Zhotoviteľ je povinný Objednávateľovi poslať kalkuláciu vzniknutých naviac nákladov a svoje ďalšie   
 nároky súvisiace s odstúpením od Zmluvy najneskôr 14 dní po vyúčtovaní.

5. Zhotoviteľ môže odstúpiť od Zmluvy v prípade, ak Objednávateľ neplní svoje zmluvné povinnosti a   
 tým Zhotoviteľovi znemožní vykonávanie prác. Musí však vyzvať Objednávateľa a určiť mu   
 dodatočne primeranú lehotu na splnenie záväzkov vyplývajúcich zo Zmluvy a písomne vyhlási, že v   
 prípade neplnenia aj po stanovenom termíne od Zmluvy odstúpi.

6. Stavebné práce a dodávky realizované ku dňu odstúpenia od Zmluvy sa vyúčtujú podľa zmluvných   
 cien v preukázateľnom rozsahu.

7. Objednávateľ si vyhradzuje právo bez akýchkoľvek sankcií odstúpiť od Zmluvy v prípade, kedy ešte   
 nedošlo k plneniu zo Zmluvy medzi Objednávateľom a Zhotoviteľom.

8. Objednávateľ si vyhradzuje právo odstúpiť od Zmluvy, ak nastanú neočakávané skutočnosti, ktoré   
 nemohol predpokladať v čase uzavretia Zmluvy.

**XIII. ZÁVEREČNÉ USTANOVENIA**

1. Na vzťahy medzi Zmluvnými stranami neupravené touto Zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike.

2. Túto Zmluvu je možné doplniť alebo zmeniť obojstranne odsúhlasenými dodatkami podpísanými oprávnenými zástupcami oboch Zmluvných strán a len v súlade s podmienkami a obmedzeniami stanovenými zákonom č. 343/2015 Z.z. o verejnom obstarávaní v znení neskorších predpisov.

3. Zmluvné strany zhodne vyhlasujú, že sa oboznámili s obsahom tejto Zmluvy, že nebola dohodnutá v tiesni ani za inak nevýhodných podmienok a že ju uzavreli z vlastnej vôle, určite, vážne a zrozumiteľne.

4. Táto Zmluva je vyhotovená v štyroch (4) rovnopisoch, z ktorých Objednávateľ dostane dva (2) a Zhotoviteľ dva (2) rovnopisy.

5. Neoddeliteľnou súčasťou Zmluvy je: Príloha č. 2: Výkaz výmer.

6. Táto zmluva nadobúda platnosť dňom jej podpísania oboma zmluvnými stranami a účinnosť dňom nadobudnutia účinnosti Zmluvy o poskytnutí prostriedkov financovaných z PRV SR 2014-2022. Na uvedené účely udeľuje zhotoviteľ objednávateľovi súhlas so zverejnením všetkých svojich identifikačných údajov.

7. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere.“ Uvedenú povinnosť musia obsahovať aj zmluvy medzi Zhotoviteľom a jeho subdodávateľmi. Za poskytnutie súčinnosti Zhotoviteľa a subdodávateľa pri výkone kontrol zodpovedá Objednávateľ.

V ................................... dňa .............. V .............................. dňa .............

Objednávateľ: Zhotoviteľ:

.............................................................. ..............................................................