# **Súťažné podklady**

podľa §117 a prílohy č. 1 zákona č. 343ú2015 Z.z. o verejnom obstarávaní a o zmene

a doplnení niektorých zákonov v znení neskorších predpisov.

**1. Verejný obstarávateľ:**

Obchodné meno: Urbárska spoločnosť obce Poruba pod Vihorlatom

Sídlo: Poruba pod Vihorlatom 172, 072 32 Jovsa

Štatutárny zástupca: JUDr. Ing. Róbert Ihnát

IČO: 31300359

e-mail: [urbariatporuba@azet.sk](mailto:urbariatporuba@azet.sk)

Kontaktná osoba: Ing. Boris Patkoš

Telefón: +421 903223303

E-mail: [borispatkos@gmail.com](mailto:borispatkos@gmail.com)

**2. Predmet a druh zákazky:**

Názov zákazky: **„Rekonštrukcia lesnej cesty, Poruba pod Vihorlatom“**

Druh zákazky: stavebné práce

**3. Opis predmetu zákazky a jeho rozsah:**

Účel stavby je odstrániť nevyhovujúci stav lesných komunikácii používaných pri obhospodarovaní lesa. Komunikácie sú značne nerovné s početnými výtlkmi, sieťovými rozpadmi a inými poruchami obrusnej vrstvy. Jestvujúci stav cesty je taký, že neumožňuje rýchlejší a hlavne bezpečnejší presun dopravných prostriedkov do uvedenej oblasti. Pôvodné odvozné miesta (sklady) sú prevažne neupravené, nespevnené a pri dnešnej technológii spracovania surových kmeňov a ich odvozu aj nevhodne priečne usporiadané. Pri ceste absentujú výhybne.

Po realizácii stavy sa podstatne zlepší prevádzková funkčnosť vozovky, t.j. schopnosť vozovky umožniť bezpečnú, plynulú, premávku, ktorá je potrebná pri zabezpečovaní úloh pri odvoze dreva, pestovaní a ochrane lesa. Pri ochrane lesa zvlášť ako zlepšenie a zrýchlenie prístupu k prípadným požiarom a zlepšenie podmienok pre monitoring a činnosť protipožiarnych hliadok.

Navrhovaná stavba je jednopruhová, obojsmerná, účelová komunikácia kategórie 2L 4,0/30 v zmysle STN 736108. Rekonštrukcia obrusnej vrstvy, výmeny podložia v mieste sieťových rozpadov, rozšírenie komunikácie v oblúkoch, doplnenie vyhybní. Výhybne sa navrhujú v dĺžke 20m s nábehmi dĺžky 10m, šírky 3,00m. V miestach rozšírenia sa zrealizuje nová skladba komunikácie. Sklad dreva sa odkope, uloží sa geotextília a zrealizujú sa štrkové vrstvy.

Odvodňovacie zariadenia sa prečistia, z časti vybúrajú a nahradia sa novými. Na trase sa doplnia priepusty a existujúce sa zrekonštruujú. Jedná sa hlavne o doplnenie ríms, zábradlí a prečistenie priepustov.

## Základné údaje

Kategória komunikácie: 1L 4,0/30

Dĺžka trasy: 2,552km

Šírka jazdného pruhu: 3,00m + š

Podrobný opis predmetu zákazky verejný obstarávateľ uvádza v relevantných prílohách.

**4. Typ klasifikácie**:

Spoločný slovník obstarávania

Hlavný CPV kód: 45233142-6 práce na oprave ciest

**5. Predpokladaná hodnota:**

1 017 487,56 eur bez DPH

**6. Informácia o postupe:**

Reverzný postup

Verejný obstarávateľ vyhodnotí ponuky z hľadiska splnenia požiadaviek na predmet zákazky s primeraným použitím ustanovenia podľa § 53 zákona a splnenia podmienok účasti s primeraným použitím ustanovenia § 40 zákona po vyhodnotení ponúk na základe kritériá na vyhodnotenie ponúk (tzv. „super reverz“), t.j. iba u uchádzača, ktorý sa umiestnil na prvom mieste v poradí.

**7. Typ zmluvy/objednávky:**

Zmluva o dielo.

Návrh zmluvy o dielo tvorí prílohu č. 4 Výzvy.

**8. Miesto realizácie predmetu zákazky:**

Miestom realizácie Diela je Poruba pod Vihorlatom.

**9. Lehoty na dodanie alebo dokončenie predmetu zákazky alebo trvanie zmluvy:**

Lehota dodania diela je najneskôr do 12 mesiacov od účinnosti zmluvy.

**10. Financovanie predmetu zákazky:**

Predmet zákazky bude financovaný z Programu rozvoja vidieka SR 2014-2022 v rámci výzvy č. 63/PRV/2022

pre opatrenie:  4 – Investície do hmotného majetku

podopatrenie:  4.3 – Podpora na investície do infraštruktúry súvisiacej s vývojom, modernizáciou alebo a prispôsobením poľnohospodárstva a lesného hospodárstva – operácia E: Investície týkajúce sa infraštruktúry a prístupu k lesnej pôde.

Poskytovateľ Pôdohospodárska platobná agentúra.

Verejný obstarávateľ neposkytuje preddavky na plnenie.

Splatnosť faktúry je 30 kalendárnych dní odo dňa jej doručenia verejnému obstarávateľovi.

**11. Komunikačný kanál:**

Komunikácia medzi verejným obstarávateľom a záujemcami/uchádzačmi sa uskutočňuje elektronicky v zmysle § 20 zákona o verejnom obstarávaní prostredníctvom komunikačného rozhrania informačného systému ePVO.

**12. Vysvetľovanie/Doplnenie Výzvy na predkladanie ponúk:**

Vysvetlenie informácií uvedených vo výzve na predkladanie ponúk alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 3 pracovné dni pred uplynutím lehoty na predkladanie ponúk.

**13. Predkladanie ponúk:**

Uchádzač predkladá ponuku v elektronickej podobe prostredníctvom ePVO v lehote na predkladanie ponúk.

Uchádzač je povinný do ceny zahrnúť všetky náklady, činnosti, práce, výkony a služby nevyhnutné za účelom riadneho plnenia predmetu zákazky. Ceny uvedené v ponuke sú nemenné a záväzné pre plnenie.

**14. Obsah ponuky uchádzača:**

**Identifikačné údaje uchádzača** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky, na ktorú sa ponuka predkladá.

**Vyplnený výkaz výmer** vo formáte xlsx – Príloha č. 2 Výzvy

Štatutárnym orgánom podpísaná **Zmluva o dielo**- Príloha č.4 Výzvy

Podpísaný **Návrh na plnenie kritérií** – Príloha č. 5 Výzvy

**Zoznam subdodávateľov** – Príloha č. 6 Výzvy

**Doklady** preukazujúce splnenie podmienok účasti osobného postavenia.

**15. Kritériá na vyhodnotenie ponúk:**

Jediným kritériom na vyhodnotenie ponúk je najnižšia navrhovaná cena za celý predmet zákazky s DPH.

Úspešným uchádzačom z hľadiska kritérií na vyhodnotenie ponúk sa stane uchádzač, ktorý vo svojej ponuke navrhne najnižšiu cenu s DPH za celý predmet zákazky vrátane všetkých nákladov súvisiacich s predmetom zákazky.

**16. Podmienky účasti:**

**Osobné postavenie**

Uchádzač musí spĺňať podmienku účasti osobného postavenia podľa ustanovenia § 32 ods. 1 písm. e) a f) ZVO.

V prípade, ak je uchádzač zapísaný v zozname hospodárskych subjektov podľa ustanovenia § 152 zákona, nie je povinný preukazovať splnenie podmienok účasti osobného postavenia podľa ustanovenia § 32 ods. 1 písm. e) a f) zákona a splnenie týchto podmienok si verejný obstarávateľ overí sám vykonaním náhľadu do tohto zoznamu.

V prípade, ak uchádzač nie je zapísaný v zozname hospodárskych subjektov podľa ustanovenia § 152 zákona alebo platnosť jeho zápisu v tomto zozname uplynula, preukazuje splnenie podmienok účasti osobného postavenia podľa ustanovenia § 32 ods. 1 písm. e) a f) zákona doložením scanu originálu výpisu z Obchodného registra alebo Živnostenského registra a doložením Čestného vyhlásenia, v ktorom prehlasuje, že spĺňa podmienku účasti podľa ustanovenia § 32 ods. 1 písm. f) zákona.

**Ekonomické a finančné postavenie**

Nevyžaduje sa.

**Technická spôsobilosť alebo odborná spôsobilosť**

Nevyžaduje sa.

**17. Jazyky, v ktorých možno predložiť ponuky:**

Slovenčina

**18. Lehota na predkladanie ponúk:**

Lehota na predkladanie ponúk je verejným obstarávateľom v tomto postupe zadávania zákazky určená **do 30.5.2024 do 10.00 hod.**

Poruba pod Vihorlatom, 16.5.2024

***Osoba zodpovedná za verejné obstarávanie v zmysle ZVO:***

Ing. Richard Tomík, zodpovedný za verejné obstarávanie v zmysle ZVO